བོད་ལྷམ་བཟོ་སྐབས་ལས་རིམ་ཧ་ཅང་མང་པོ་བརྒྱུད་དགོས་ཀྱི་ཡོད་ཅིང་།ཀོ་ལྷམ་གྱི་རིགས་བཟོ་བར་ཆ་མཚོན་ན་པགས་པའི་ཞག་ཚི་འཐེན་པ་དང་།ཆུ་ལ་སྦོང་བ།སྤུ་འཐོག་པ།འགྲིལ་བ།དུ་སུབ་གཏོང་བ།མཉེས་པ།ཚོས་གཞི་གཏོང་བ་སོགས་ལས་རིམ་དགུ་བརྒྱུད་དགོས་པ་ལས་དུ་སུབ་གཏོང་བ་དང་མཉེས་པ་གཉིས་ནི་སྙུགས་རུས་ཆེན་པོ་དགོས་པའི་ལས་རིམ་གཉིས་ཡིན་པས་ལག་རྩལ་བའི་འཇོན་ཐང་དང་ཆུ་ཚད་ལ་གདེང་འཇོག་བྱ་ཡུལ་གཙོ་བོ་དེ་རེད།ཀོ་བའི་རྒྱུ་ཆ་གཏང་ཆོག་བཟོས་རྗེས།ད་དུང་ལས་རིམ་དྲུག་ཙམ་བརྒྱུད་རྗེས་ད་གཟོད་གཞི་ནས་རྐང་པར་འཇམ་ལ་མིག་ལ་མཛེས་པའི་ཀོ་ལྷམ་གྱི་རིགས་མང་པོ་ཞིག་བཟོ་ཐུབ་ཀྱི་ཡོད།